Budyšin (SN/mwe). Tež w Budyšinje činja něštožkuli za to, zachować mnohostronskosć insektow. W zhromadnym dźěle z měšćanskim zarjadnistwom a tymi, kotřiž so w měsće wo zelene a kćějace płoniny staraja, je tudyša wobhospodarjenska towaršnosć BBB hižo kónc zašłeho lěta 18 ležownosćow we a dokoławokoło sprjewineho města wupytała, hodźacych so jako klasiske kwětkowe łuki, zdźěla měšćanski zarjad.
Na cyłkownje štyrjoch hektarach chcedźa kwětki a dalše rostliny tak plahować, zo so tam pčołki a dalše insekty zadomja. Za to su hižo mały katalog zestajeli, z kotrehož mjez druhim wučitamy, zo budu blisko Dr. Pětra Jordanoweje hasy něhdźe 7 300 kwadratnych metrow, na Otta Nagelowej (něhdyši dźěłowy zarjad) 2 100 kwadratnych metrow a njedaloko Rybarskeje něhdźe 600 kwadratnych metrow wulke kćějace płoniny. Hinak hač na mnohich ležownosćach, tež wjesnych, njebudu w Budyšinje žane trawusyčaki wužiwać, ale chcedźa trawu rosć dać. Tak móža so wobydlerjo a turisća nad kćějacymi kwětkami radować, z kotrychž symjo wupada.
pol_Latn szl_Latn